### **Ministru kabineta rīkojuma projekta**

**“Par nekustamo īpašumu nostiprināšanu zemesgrāmatā uz valsts vārda un pārdošanu”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Par nekustamo īpašumu nostiprināšanu zemesgrāmatā uz valsts vārda un pārdošanu” (turpmāk – Rīkojuma projekts) mērķis ir nekustamo īpašumu nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.  Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos reģistros, kas sniegs tiesisko nodrošinājumu minētā mērķa izpildes uzsākšanai.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts, pamatojoties uz Atsavināšanas likuma 5. panta pirmo daļu un 45. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem**  **1)** Īpašuma tiesības uz nekustamo īpašumu (kadastra Nr. 4680 005 0080) **“Apgulde-Penkule 78.km”, Naudītes pagastā, Dobeles novadā** (turpmāk – Nekustamais īpašums Nr. 1), 2000. gada 1. jūnijā nostiprinātas Naudītes pagasta zemesgrāmatas nodalījumā Nr. 158 Latvijas valstij Centrālās dzīvojamo māju privatizācijas komisijas (turpmāk arī – Komisija) personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 1 sastāv no dzīvojamās mājas (būves kadastra 4680 005 0080 001), kūts (būves kadastra apzīmējums 4680 005 0080 002) un zemes vienības (zemes vienības kadastra apzīmējums 4680 005 0080).  Nekustamā īpašuma Nr. 1 privatizācijas tiesības likumā “Par valsts un pašvaldību dzīvojamo māju privatizāciju” (turpmāk – Privatizācijas likums) noteiktajā kārtībā un termiņā nav izmantotas.  AS “Publisko aktīvu pārvaldītājs Possessor” (iepriekšējais nosaukums – valsts akciju sabiedrība „Privatizācijas aģentūra”) (turpmāk – Possessor) ar 2009. gada 27. novembra nodošanas un pārņemšanas aktu 2009. gada 22. decembrī pārņēma no Būvniecības, enerģētikas un mājokļu valsts aģentūras (turpmāk arī – Aģentūra) valdījumā Nekustamo īpašumu Nr. 1.  Dobeles novada dome ar 2015. gada 26. jūnija lēmumu (Nr. 147/7) nolēma nepārņemt pašvaldības īpašumā Nekustamo īpašumu Nr. 1.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamajam īpašumam Nr. 1 piešķirta adrese: **“Dzelzceļa ēka 78. km”, Naudītes pagasts, Dobeles novads.**  **2)** Īpašuma tiesības uz nekustamo īpašumu (kadastra Nr. 7898 004 0308) **Kalna ielā 12, Jaunviļāni, Viļānu pagastā, Viļānu** **novadā** (turpmāk – Nekustamais īpašums Nr. 2), 2001. gada 26. novembrī nostiprinātas Viļānu pagasta zemesgrāmatas nodalījumā Nr. 100000043579 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 2 sastāv no dzīvojamās mājas (būves kadastra 7898 004 0308 001) un zemes vienības (zemes vienības kadastra apzīmējums 7898 004 0308).  Possessor ar 2009. gada 16. septembra nodošanas un pārņemšanas aktu 2009. gada 4. novembrī pārņēma no Aģentūras valdījumā Nekustamā īpašuma Nr. 2 neprivatizēto daļu.  Nekustamā īpašuma Nr. 2 dzīvokļu Nr. 8 un Nr. 18 privatizācijas tiesības Privatizācijas likumā noteiktajā termiņā un kārtībā nav izmantotas.  Viļānu novada dome ar 2016. gada 19. maija lēmumu (protokols Nr. 6, 4.§) nolēma nepārņemt pašvaldības īpašumā Nekustamā īpašuma Nr. 2 dzīvokļus Nr. 8 un Nr. 18 un tiem piekrītošās kopīpašuma domājamās daļas.  **3)** Īpašuma tiesības uz nekustamo īpašumu (kadastra Nr. 6817 003 0317) **Brīvības ielā 7A, Zilupē, Zilupes novadā** (bijusī Dzelzceļnieku iela 10, saskaņā ar Zilupes novada pašvaldības 2012. gada 30. oktobra lēmumu (protokols Nr. 14, 9&) par adrešu piešķiršanu) (turpmāk – Nekustamais īpašums Nr. 3), 2000. gada 15. jūnijā nostiprinātas Zilupes pilsētas zemesgrāmatas nodalījumā Nr. 231 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 3 sastāv no dzīvojamās mājas (būves kadastra apzīmējums 6817 003 0317 001), diviem šķūņiem (būves kadastra apzīmējums 6817 003 0317 002, 6817 003 0317 003) un zemes vienības (zemes vienības kadastra apzīmējums 6817 003 0317).  Possessor ar 2009. gada 31. augusta nodošanas un pārņemšanas aktu 2009. gada 2. septembrī pārņēma valdījumā no Aģentūras Nekustamā īpašuma Nr. 3 neprivatizēto daļu.  Nekustamā īpašuma Nr. 3 dzīvokļu Nr. 1, Nr. 2, Nr. 4 privatizācijas tiesības Privatizācijas likumā noteiktajā termiņā un kārtībā nav izmantotas.  Zilupes novada dome ar 2015. gada 31. augusta lēmumu (protokols Nr. 8, 4.§) nolēma nepārņemt pašvaldības īpašumā Nekustamā īpašuma Nr. 3 neprivatizētos dzīvokļus Nr. 1, Nr. 2, Nr. 4un tiem piekrītošās kopīpašuma domājamās daļas.  **4)** Īpašuma tiesības uz nekustamo īpašumu (kadastra Nr. 6817 003 0318) **Brīvības ielā 7B, Zilupē, Zilupes novadā** (bijusī Dzelzceļnieku iela 14, saskaņā ar Zilupes novada pašvaldības 2012. gada 30. oktobra lēmumu (protokols Nr.14, 9&) par adrešu piešķiršanu)) (turpmāk – Nekustamais īpašums Nr. 4), 2000. gada 16. jūnijā nostiprinātas Zilupes pilsētas zemesgrāmatas nodalījumā Nr. 234 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 4 sastāv no dzīvojamās mājas (būves kadastra apzīmējums 6817 003 0318 001), šķūņa (būves kadastra apzīmējums 6817 003 0318 002) un zemes vienības (zemes vienības kadastra apzīmējums 6817 003 0318).  Possessor ar 2009. gada 31. augusta nodošanas un pārņemšanas aktu 2009. gada 2. septembrī pārņēma valdījumā no Aģentūras Nekustamā īpašuma Nr. 4 neprivatizēto daļu.  Nekustamā īpašuma Nr. 4 dzīvokļu Nr. 1, Nr. 2, Nr. 3, Nr. 5 privatizācijas tiesības Privatizācijas likumā noteiktajā termiņā un kārtībā nav izmantotas.  Zilupes novada dome ar 2015. gada 31. augusta lēmumu (protokols Nr.8, 4.§) nolēma nepārņemt pašvaldības īpašumā Nekustamā īpašuma Nr. 4 neprivatizētos dzīvokļus Nr. 1, Nr. 2, Nr. 3, Nr. 5un tiem piekrītošās kopīpašuma domājamās daļas.  **5)** Īpašuma tiesības uz nekustamo īpašumu (kadastra Nr. 6817 003 0319) **Brīvības ielā 7C, Zilupē, Zilupes novadā** (bijusī Dzelzceļnieku iela 18, saskaņā ar Zilupes novada pašvaldības 2012. gada 30. oktobra lēmumu (protokols Nr.14, 9&) par adrešu piešķiršanu)) (turpmāk – Nekustamais īpašums Nr. 5), 2000. gada 16. jūnijā nostiprinātas Zilupes pilsētas zemesgrāmatas nodalījumā Nr. 237 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 5 sastāv no dzīvojamās mājas (būves kadastra apzīmējums 6817 003 0319 001), šķūņa (būves kadastra apzīmējums 6817 003 0319 002), atejas (būves kadastra apzīmējums 6817 003 0319 003) un zemes vienības (zemes vienības kadastra apzīmējums 6817 003 0319).  Possessor ar 2009. gada 31. augusta nodošanas un pārņemšanas aktu 2009. gada 2. septembrī pārņēma valdījumā no Aģentūras Nekustamā īpašuma Nr. 5 neprivatizēto daļu.  Nekustamā īpašuma Nr. 5 dzīvokļu Nr. 1 un Nr. 6 privatizācijas tiesības Privatizācijas likumā noteiktajā termiņā un kārtībā nav izmantotas.  Zilupes novada dome ar 2015. gada 31. augusta lēmumu (protokols Nr. 8, 4.§) nolēma nepārņemt pašvaldības īpašumā Nekustamā īpašuma Nr. 5 neprivatizētos dzīvokļus Nr. 1, Nr. 6un tiem piekrītošās kopīpašuma domājamās daļas.  **6)** Īpašuma tiesības uz nekustamo īpašumu (kadastra Nr. 9890 005 0090) **“Ziemeļbrieži”, Ziru pagastā, Ventspils novadā** (turpmāk – Nekustamais īpašums Nr. 6), 2001. gada 17. janvārī nostiprinātas Ziru pagasta zemesgrāmatas nodalījumā Nr. 199 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 6 sastāv no dzīvojamās mājas (būves kadastra apzīmējums 9890 005 0090 001), šķūņa (būves kadastra apzīmējums 9890 005 0090 002) un zemes vienības (zemes vienības kadastra apzīmējums 9890 005 0090).  Possessor ar 2009. gada 8. oktobra nodošanas un pārņemšanas aktu 2009. gada 10. novembrī pārņēma valdījumā no Aģentūras Nekustamā īpašuma Nr. 6 neprivatizēto daļu.  Nekustamā īpašuma Nr. 6 dzīvokļa Nr. 1 privatizācijas tiesības Privatizācijas likumā noteiktajā termiņā un kārtībā nav izmantotas.  Ventspils novada dome ar 2012. gada 26. janvāra lēmumu (protokols Nr. 54, 8.§) nolēma nepārņemt pašvaldības īpašumā Nekustamā īpašuma Nr. 6 neprivatizēto dzīvokli Nr. 1un tam piekrītošās kopīpašuma domājamās daļas.  **7)** Īpašuma tiesības uz nekustamo īpašumu (kadastra Nr. 3860 501 0001) **Upes ielā 10, Kupravā, Kupravas pagastā, Viļakas novadā** (turpmāk – Nekustamais īpašums Nr. 7), 2001. gada 4. maijā nostiprinātas Kupravas pagasta zemesgrāmatas nodalījumā Nr. 48 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 7 sastāv no dzīvojamās mājas (būves kadastra apzīmējums 3860 001 0141 001), šķūņa (būves kadastra apzīmējums 3860 001 0141 002) un divām kūtīm (būvju kadastra apzīmējumi 3860 001 0141 003, 3860 001 0141 004).  Possessor ar 2009. gada 28. jūlija nodošanas un pārņemšanas aktu 2009. gada 28. augustā pārņēma valdījumā no Aģentūras neprivatizēto Nekustamo īpašumu Nr. 7.  Nekustamā īpašuma Nr. 7 privatizācijas tiesības Privatizācijas likumā noteiktajā termiņā un kārtībā nav izmantotas.  Viļakas novada dome ar 2015. gada 26. augusta lēmumu (protokols Nr. 14, 5.&) nolēma nepārņemt pašvaldības īpašumā Nekustamā īpašuma Nr. 7 neprivatizēto dzīvokli Nr. 1un tam piekrītošās kopīpašuma domājamās daļas.  Atbilstoši Nekustamā īpašuma valsts kadastra sistēmā reģistrētiem datiem, dzīvojamā māja saistīta ar zemesgabalu, kadastra apzīmējums 3860 001 0141. Zemesgabala tiesiskais valdītājs ir Latvijas Republikas Satiksmes ministrija, lietotājs – valsts akciju sabiedrība “Latvijas dzelzceļš”. Līdz ar to veidosies piespiedu dalītā īpašuma attiecības, kā rezultātā nekustamā īpašuma ieguvējiem būs pienākums maksāt piespiedu nomas maksu zemes īpašniekam.  **8)** Īpašuma tiesības uz nekustamo īpašumu (kadastra Nr. 2700 018 0110) **Ganību ielā 124, Ventspilī** (turpmāk – Nekustamais īpašums Nr. 8), 2000. gada 28. februārī nostiprinātas Ventspils pilsētas zemesgrāmatas nodalījumā Nr. 2825 Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 8 sastāv no daudzdzīvokļu mājas (būves kadastra apzīmējums 2700 018 0110 001), garāžas (būves kadastra apzīmējums 2700 018 0110 002) un zemes vienības (zemes vienības kadastra apzīmējums 2700 018 0110).  Possessor ar 2009. gada 9. oktobra nodošanas un pārņemšanas aktu 2009. gada 3. novembrī pārņēma valdījumā no Aģentūras Nekustamā īpašuma Nr. 8 neprivatizēto daļu.  Nekustamā īpašuma Nr. 8 dzīvokļa Nr. 6, Nr. 7 privatizācijas tiesības Privatizācijas likumā noteiktajā termiņā un kārtībā nav izmantotas.  Ventspils pilsētas dome ar 2012. gada 13. februāra vēstuli Nr. 1-89/4441-1 informēja, ka nepārņems pašvaldības īpašumā Nekustamā īpašuma Nr. 8 neprivatizētos dzīvokļus Nr. 6, Nr. 7un tiem piekrītošās kopīpašuma domājamās daļas.  **9)** Īpašuma tiesības uz nekustamo īpašumu (kadastra Nr. 6817 003 0311) **Dzelzceļa ielā 8, Zilupē, Zilupes novadā** (turpmāk – Nekustamais īpašums Nr. 9), 2000. gada 16. jūnijā nostiprinātas Zilupes pilsētas zemesgrāmatas nodalījumā Nr. 236 Latvijas valstij Komisijas personā.  Atbilstoši Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr. 9 sastāv no dzīvojamās mājas (būves kadastra apzīmējums 6817 003 0311 001), šķūņa (būves kadastra apzīmējums 6817 003 0311 002) un zemes vienības (zemes vienības kadastra apzīmējums 6817 003 0311).  Possessor ar 2009. gada 31. augusta nodošanas un pārņemšanas aktu 2009. gada 2. septembrī pārņēma valdījumā no Aģentūras Nekustamā īpašuma Nr. 9 neprivatizēto daļu.  Nekustamā īpašuma Nr. 9 dzīvokļa Nr. 4 privatizācijas tiesības Privatizācijas likumā noteiktajā termiņā un kārtībā nav izmantotas.  Zilupes novada dome ar 2012. gada 23. februāra lēmumu (protokols Nr. 3, 3.&) nolēma nepārņemt pašvaldības īpašumā Nekustamā īpašuma Nr. 9 neprivatizēto dzīvoklis Nr. 4un tam piekrītošās kopīpašuma domājamās daļas.  **II Turpmākā rīcība**  Saskaņā ar Atsavināšanas likuma 45.panta pirmo daļu palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem.  Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.  Ņemot vērā, ka pašvaldības domes Rīkojuma projekta pielikumā minēto valsts dzīvojamo māju neprivatizētajām daļām un neprivatizētajiem nekustamajiem īpašumiem ir pieņēmušas lēmumus nepārņemt vai atteikušas pārņemt tos savā īpašumā, tie ir atsavināmi, ievērojot Atsavināšanas likuma 5. panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.  Rīkojuma projekts paredz nodot atsavināšanai Rīkojuma projekta pielikumā minētos nekustamos īpašumus.  Atsavināšanas likuma 9. panta 1.3 daļā noteikts, ja dzīvojamā māja, tās domājamā daļa vai dzīvokļa īpašums ir Possessor valdījumā, dzīvojamās mājas, tās domājamās daļas vai dzīvokļa īpašuma atsavināšanu organizē pati akciju sabiedrība.  Pamatojoties uz Privatizācijas likuma 58.panta otro daļu (Privatizācijas likuma 1995.gada 25.jūlija redakcijā) un Ministru kabineta 1995.gada 29.augusta noteikumiem Nr. 266 “Centrālās dzīvojamo māju privatizācijas komisijas nolikums” dzīvojamo māju privatizāciju veica Centrālā dzīvojamo māju privatizācijas komisija.  Atbilstoši Privatizācijas likuma pārejas noteikumu 24. un 24.¹punktam un Ministru kabineta 2004.gada 29.janvāra rīkojuma Nr.47 “Par Centrālās dzīvojamo māju privatizācijas komisijas likvidāciju” 4.punktam valsts aģentūra „Mājokļu aģentūra” (no 2008.gada 1.janvāra mainīts nosaukums uz Būvniecības, enerģētikas un mājokļu valsts aģentūra) Ministru kabineta noteiktajā kārtībā ar 2004.gada 1.janvāri pārņēma Centrālās dzīvojamo māju privatizācijas komisijas tiesības un saistības, tostarp tika uzdots nodot valsts aģentūras "Mājokļu aģentūra" valdījumā Rīkojuma Nr.47 4.punktā minētos nekustamos īpašumus un ierakstīt tos zemesgrāmatā uz valsts vārda valsts aģentūras “Mājokļu aģentūra” personā.  Savukārt saskaņā ar Ministru kabineta 2009.gada 29.maija rīkojuma Nr.353 „Par Būvniecības, enerģētikas un mājokļu valsts aģentūras likvidāciju” (turpmāk – Rīkojums Nr. 353) 2.2.apakšpunktu un 3.punktu valsts akciju sabiedrība „Privatizācijas aģentūra” ir Būvniecības, enerģētikas un mājokļu valsts aģentūras funkciju un no tām izrietošo tiesību un saistību pārņēmēja. (attiecīgi, pamatojoties uz 2019.gada 3.jūnijā un 2019.gada 23.augustā komercreģistrā reģistrētajām izmaiņām, valsts akciju sabiedrībai „Privatizācijas aģentūra” mainīts nosaukums uz Possessor).  Saskaņā ar Rīkojuma Nr.353 2.2.2. apakšpunktu Aģentūras likvidēšanas ietvaros, nosakot funkciju un kompetenču sadalījumu, Possessor tika uzdots līdz 2010. gada 1. janvārim pārņemt dzīvojamo māju neprivatizēto daļu vai dzīvokļu īpašniekiem nenodoto dzīvojamo māju pārvaldīšanas un apsaimniekošanas funkcijas, arī Possessor valdījumā esošās dzīvojamās mājas un to daļas.  Ņemot vērā minēto, Rīkojuma projekta pielikumā minētie nekustamie īpašumi tiek ierakstīti zemesgrāmatā kā dzīvokļa īpašumi uz valsts vārda Possessor personā.  Pēc nekustamo īpašumu ierakstīšanas zemesgrāmatā uz valsts vārda Possessor personā, Possessor, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos, ievērojot Atsavināšanas likuma 11. panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu (9. pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir.  Atsavināmo īpašumu izsoles noteikumos tiks norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās, un tiem būs pienākums maksāt piespiedu nomas maksu zemes īpašniekam.  Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskās personas manta” (turpmāk – Noteikumi Nr. 109) 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.  Atbilstoši Atsavināšanas likuma 45.panta trešajai un ceturtajai daļai atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "Par dzīvojamo telpu īri" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:  1) īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu;  2) tiesā nav celta prasība par īres līguma izbeigšanu.  Atsavināšanas likuma 45.panta piektā daļā noteic, ja īrnieks vai viņa ģimenes locekļi mēneša laikā no piedāvājuma saņemšanas dienas nepaziņo par pirmpirkuma tiesību izmantošanu, izīrētu viendzīvokļa māju vai dzīvokļa īpašumu atsavina šajā likumā noteiktajā kārtībā, ievērojot, ka:  1) viendzīvokļa māju, kas visa atrodas uz citas personas īpašumā esoša zemesgabala, vispirms piedāvā pirkt šīs zemes īpašniekam (īpašniekiem);  2) dzīvokļa īpašumu vispirms piedāvā pirkt pārējiem dzīvojamās mājas dzīvokļu īpašniekiem, ja dzīvokļu īpašnieku kopība [Dzīvokļa īpašuma likumā](https://likumi.lv/ta/id/221382-dzivokla-ipasuma-likums) noteiktajā kārtībā ir pieņēmusi lēmumu par dzīvokļu īpašnieku pirmpirkuma tiesību nodibināšanu un zemesgrāmatā izdarīta atzīme par pirmpirkuma tiesību pastāvēšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019 | | Turpmākie trīs gadi (euro) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | 0 | 0 | 0 | 0 |
| 3.1. valsts pamatbudžets | 0 | Nav precīzi aprēķināms | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izsoles notiks saskaņā ar Atsavināšanas likuma II nodaļas “Pārdošana izsolē” nosacījumiem.  Pamatojoties uz Ministru kabineta 2015. gada 1. decembra noteikumiem Nr. 680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7. apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Possessor rezerves fonda līdzekļiem.  Atsavināšanas likuma 47. pants noteic, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā.  Saskaņā ar Noteikumu Nr. 109 V nodaļas „Atsavināšanas izdevumu apmēra noteikšana” 36.2. apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130 *euro* no realizācijas cenas.  Noteikumu Nr. 109 37. punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36. punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Possessor un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Possessor veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza:**

**Valsts sekretārs Ē. Eglītis**

Ozoliņa, 67021390

Ludmila.Ozolina@pa.gov.lv